CELEX: 32010D0081
Language: sk
Date: 2010-02-09 00:00:00
Title: 2010/81/: Rozhodnutie Komisie z  9. februára 2010 , ktorým sa ustanovujú triedy reakcie určitých stavebných výrobkov na oheň, pokiaľ ide o lepidlá na keramické dlaždice [oznámené pod číslom K(2010) 382] (Text s významom pre EHP)

11.2.2010   
            
            
               SK
            
            
               Úradný vestník Európskej únie
            
            
               L 38/9
            
         ROZHODNUTIE KOMISIE
   z 9. februára 2010,
   ktorým sa ustanovujú triedy reakcie určitých stavebných výrobkov na oheň, pokiaľ ide o lepidlá na keramické dlaždice
   [oznámené pod číslom K(2010) 382]
   (Text s významom pre EHP)
   (2010/81/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky (1), a najmä na jej článok 20 ods. 2,
   keďže:
   
               (1)
            
            
               V smernici 89/106/EHS sa uvádza, že s cieľom zohľadniť rôzne úrovne ochrany stavebných prác na vnútroštátnej, regionálnej alebo miestnej úrovni môže byť potrebné vytvoriť vo vysvetľujúcich dokumentoch triedy zodpovedajúce vlastnostiam výrobkov z hľadiska každej základnej požiadavky. Tieto dokumenty boli uverejnené ako Oznámenie Komisie k vysvetľujúcim dokumentom smernice 89/106/EHS (2).
            
         
               (2)
            
            
               V súvislosti so základnou požiadavkou bezpečnosti v prípade požiaru sa vo vysvetľujúcom dokumente č. 2 uvádza istý počet navzájom prepojených opatrení, ktoré spoločne definujú stratégiu protipožiarnej bezpečnosti, ktorá sa má individuálne vypracovať v jednotlivých členských štátoch.
            
         
               (3)
            
            
               Vo vysvetľujúcom dokumente č. 2 sa ako jedno z týchto opatrení uvádza obmedzenie vzniku a šírenia požiaru a dymu v danej oblasti obmedzením tých vlastností stavebných výrobkov, ktoré prispievajú k úplnému rozvinutiu požiaru.
            
         
               (4)
            
            
               Úroveň tohto obmedzenia možno vyjadriť iba z hľadiska odlišných úrovní reakcie výrobkov na oheň pri ich konečnom použití.
            
         
               (5)
            
            
               Na základe zosúladeného riešenia sa v rozhodnutí Komisie 2000/147/ES z 8. februára 2000, ktorým sa vykonáva smernica Rady 89/106/EHS, pokiaľ ide o klasifikáciu reakcie stavebných výrobkov na oheň, prijal systém tried (3).
            
         
               (6)
            
            
               V prípade lepidiel na keramické dlaždice je nevyhnutné použiť klasifikáciu ustanovenú v rozhodnutí 2000/147/ES.
            
         
               (7)
            
            
               Reakcia mnohých stavebných výrobkov a/alebo materiálov na oheň v rámci klasifikácie ustanovenej v rozhodnutí 2000/147/ES je preukázaná a regulačným orgánom v oblasti požiarnej bezpečnosti v členských štátoch dostatočne známa, takže tieto štáty nevyžadujú skúšky danej konkrétnej funkčnej vlastnosti.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre stavebníctvo,
            
         PRIJALA TOTO ROZHODNUTIE:
   Článok 1
   Stavebné výrobky a/alebo materiály, ktoré spĺňajú všetky požiadavky z hľadiska funkčnej vlastnosti „reakcie na oheň“ bez nutnosti vykonania ďalších skúšok, sa stanovujú v prílohe.
   Článok 2
   Konkrétne triedy, ktoré sa vzťahujú na rôzne stavebné výrobky a/alebo materiály v rámci klasifikácie reakcie na oheň prijatej v rozhodnutí 2000/147/ES, sa stanovujú v prílohe k tomuto rozhodnutiu.
   Článok 3
   V prípade potreby sa výrobky posudzujú s prihliadnutím na ich konečné použitie.
   Článok 4
   Toto rozhodnutie je určené členským štátom.
   
      V Bruseli 9. februára 2010
      
         
            Za Komisiu
         
         Günter VERHEUGEN
         
            podpredseda
         
      
   
   
      (1)  Ú. v. ES L 40, 11.2.1989, s. 12.
   
      (2)  Ú. v. ES C 62, 28.2.1994, s. 1.
   
      (3)  Ú. v. ES L 50, 23.2.2000, s. 14.
   
      PRÍLOHA
      V tabuľke stanovenej v tejto prílohe sa uvádzajú stavebné výrobky a/alebo materiály, ktoré spĺňajú všetky požiadavky z hľadiska funkčnej vlastnosti reakcie na oheň bez nutnosti vykonania skúšok.
      
         Tabuľka
      
      
         Triedy reakcie na oheň v prípade lepidiel na keramické dlaždice
      
      
                  Výrobok (1)
                  
               
               
                  Obsah organickej hmoty
                  (v % hmotnosti)
               
               
                  Maximálna hrúbka vrstvy
                  (v mm)
               
               
                  Trieda (2)
                  
               
            
                  Cementové lepidlo v súlade s normou EN 12004
               
               
                  < 20
               
               
                  20
               
               
                  E
               
            
                  Disperzné lepidlo v súlade s normou EN 12004
               
               
                  < 40
               
               
                  5
               
            
                  Lepidlo na báze reakčnej živice v súlade s normou EN 12004
               
               
                  < 50
               
               
                  5
               
            
         (1)  Aplikácia na akýkoľvek podklad minimálne triedy D-s2,d0 a s hustotou ≥ 680 kg/m3.
      
         (2)  Trieda, tak ako je stanovená v tabuľke 1 prílohy k rozhodnutiu Komisie 2000/147/ES.